UMI วิ่งแรง 4% รับอานิสงส์น้ำท่วม หนุนดีมานด์วัสดุซ่อมแซมบ้าน
UMI วิ่งแรง 4% ราคาแตะ 1.93 บ. คาดนักลงทุนเข้าซื้อเก็งกำไร รอรับอานิสงส์น้ำท่วม หนุนดีมานด์วัสดุซ่อมแซมบ้าน กระตุ้นยอดขายเพิ่ม
UMI วิ่งแรง 4% ราคาแตะ 1.93 บ. คาดนักลงทุนเข้าซื้อเก็งกำไร รอรับอานิสงส์น้ำท่วม หนุนดีมานด์วัสดุซ่อมแซมบ้าน
10 ต.ค. 2565

ผู้สื่อข่าวรายงานว่า วันนี้ (10 ต.ค.65) ราคาหุ้น บริษัท สหโมเสคอุตสาหกรรม จำกัด (มหาชน) หรือ UMI ล่าสุด ณ เวลา 10:32 น. อยู่ที่ระดับ 1.93 บาท บวก 0.08 บาท หรือ 4.32% สูงสุดที่ระดับ 1.96 บาท ต่ำสุดที่ระดับ 1.85 บาท ด้วยมูลค่าซื้อขาย 24.82 ล้านบาท

ทั้งนี้ราคาหุ้นปรับตัวขึ้น คาดว่านักลงทุนเข้าซื้อเก็งกำไรแนวโน้มผลประกอบการเติบโตขึ้น หลังหลายพื้นที่น้ำท่วมสูง คาดประชาชนซ่อมแซมบ้านหลังสถานการณ์คลี่คลาย หนุนยอดขายเพิ่ม
โดยบล.ดาโอ (ประเทศไทย) ระบุในทวิเคราะห์ มองเป็นบวกต่อหุ้นกลุ่มวัสดุก่อสร้างและสินค้าตกแต่งซ่อมแซมได้รับอานิสงส์หลังน้ำท่วม จากแนวโน้มปริมาณฝนยังคงสูงต่อเนื่องในเดือน ก.ย.65 โดยเฉพาะภาคกลางและภาคตะวันออกเฉียงเหนือ โดยมองว่าสินค้ากลุ่มตกแต่งและซ่อมแซมที่อยู่อาศัยจะได้รับประโยชน์ เนื่องจากกิจกรรมการซ่อมแซมตกแต่งที่อยู่อาศัยจะสูงขึ้นหลังจากเหตุการณ์เริ่มคลี่คลาย บวกกับเข้าสู่ฤดูกาลซ่อมแซมบ้านหลังฤดูฝน ทำให้ demand ของสินค้าที่เกี่ยวกับการตกแต่งซ่อมแซมและการ renovate บ้านถูกเร่งขึ้น
อนึ่ง UMI ประกอบธุรกิจผลิตและจำหน่าย-กระเบื้องโมเสก ยูเอ็มไอ- กระเบื้องเซรามิคปูพื้น ดูราเกรส- กระเบื้องเซรามิคบุผนัง ดูราเกรส ลีลา